সাজেক উপত্যকার একটি ভিউ
সাজেকের ভোর
সাজেক ত্রিপুরী ভ্যালি রাঙ্গামাটি জেলার বাঘাইছড়ি উপজেলার অন্তর্গত সাজেক ইউনিয়নের একটি বিখ্যাত পর্যটন স্থল। এটি রাঙ্গামাটি জেলার সর্বউত্তরে মিজোরাম সিমান্তে অবস্থিত। সাজেক বাংলাদেশের সবচেয়ে বড় ইউনিয়ন, যার আয়তন ৭০২ বর্গমাইল। এর উত্তরে ভারতের ত্রিপুড়া, দক্ষিণে রাঙ্গামাটির লংগদু, পূর্বে ভারতের মিজোরাম ও পশ্চিমে খাগড়াছড়ির দীঘিনালা উপজেলা অবস্থিত। ভূ-পৃষ্ঠ থেকে ১৮০০ ফুট উচ্চতার সাজেক ভ্যালি যেন এক প্রাকৃতিক ভূ-স্বর্গ। প্রকৃতি এখানে সকাল বিকাল রঙ বদলায়। চারপাশে সমুদ্রের ঢেউয়ের মতো বিস্তীর্ণ পাহাড় সারি, আর তুলোর মতো মেঘ, এরই মধ্যে মাথা উঁচু করে দাড়িয়ে রয়েছে নৈস্বর্গিক সাজেক ভ্যালি।

সাজেক উপত্যকা

ইতিহাস
------

মেঘে ঢাকা সাজেকের প্রকৃতি
সাজেক রুইলুইপাড়া, হামারিপাড়া এবং কংলাক পাড়া, এই তিনটি পাড়ার সমন্বয়ে গঠিত। ১৮৮৫ সালে প্রতিষ্ঠিত রুইলুই পাড়া সমুদ্রপৃষ্ঠ থেকে প্রায় ১,৭২০ ফুট উচ্চতায় অবস্থিত আর কংলাক পাড়া ১,৮০০ ফুট উচ্চতায় কংলাক পাহাড়-এ অবস্থিত। সাজেকে মূলত লুসাই, পাংখোয়া এবং ত্রিপুরা উপজাতি বসবাস করে। রাঙামাটির অনেকটা অংশই দেখা যায় সাজেক ভ্যালি থেকে। এই জন্য সাজেক ভ্যালিকে *রাঙামাটির ছাদ* বলা হয়।

কর্ণফুলী নদী থেকে উদ্ভূত সাজেক নদী থেকে সাজেক ভ্যালির নাম এসেছে।

অবস্থান
-------

মেঘে আচ্ছন্ন পর্বতশ্রেণী
সাজেক ভ্যালি রাঙামাটি জেলার সর্বউত্তরের মিজোরাম সীমান্তে অবস্থিত। খাগড়াছড়ি জেলা সদর থেকে সাজেকের দূরত্ব প্রায় ৭০ কিলোমিটার। আর দীঘিনালা থেকে প্রায় ৪৯ কিলোমিটার। সাজেক রাঙামাটি জেলায় অবস্থিত হলেও খাগড়াছড়ি থেকে এখানে যাতায়াত সুবিধাজনক। সাজেকের উত্তরে ভারতের ত্রিপুরা, দক্ষিণে রাঙামাটির লংগদু, পূর্বে ভারতের মিজোরাম, পশ্চিমে খাগড়াছড়ির দীঘিনালা অবস্থিত। সাজেক ইউনিয়ন হচ্ছে বাংলাদেশের সবচেয়ে বড় ইউনিয়ন; যার আয়তন ৭০২ বর্গমাইল। এখানে সাজেক বিজিবি ক্যাম্প রয়েছে।

প্রাকৃতিক রূপ
-------------

সাজেকে সর্বত্র মেঘ, পাহাড় আর সবুজ। এখান থেকে সূর্যোদয় আর সূর্যাস্ত দেখা যায়। সাজেকের রুই-লুই পাড়া থেকে ট্রেকিং করে কংলাক পাহাড়-এ যাওয়া যায়। কংলাক হচ্ছে সাজেকের সর্বোচ্চ চূড়া। কংলাকে যাওয়ার পথে মিজোরাম সীমান্তের বড় বড় পাহাড়, আদিবাসীদের জীবনযাপন, চারদিকে মেঘের আনাগোনা দেখা যায়। এখানে বছরের নির্দিষ্ট সময়ে উপজাতিয় উৎসব অনুষ্ঠিত হয় এবং তাদের সংস্কৃতির নানা উপকরণ উপভোগ করা যায়।

নৃ-গোষ্ঠী
---------

সাজেকে মূলত ক্ষুদ্র নৃ-গোষ্ঠীর মানুষের বসবাস রয়েছে । বিশেষ করে চাকমা, লুসাই, পাংখোয়া ও ত্রিপুরা জনগোষ্ঠীরা বহু আদিকাল থেকে বসবাস করে আসছে । তাঁদের বাড়িঘর বাঁশের মাচাংয়ের উপর তৈরি করা ।

চিত্রশালা
---------

* সাজেক গমনপথের একাংশসাজেক গমনপথের একাংশ
* সাজেক গমনপথের একাংশসাজেক গমনপথের একাংশ
* মেঘে ঢাকা সাজেকের প্রকৃতিমেঘে ঢাকা সাজেকের প্রকৃতি
* পাহাড়ের দৃশ্যপাহাড়ের দৃশ্য
* সাজেকের হেলিপ্যাডের দৃশ্যসাজেকের হেলিপ্যাডের দৃশ্য
* সাজেকের হেলিপ্যাডের দৃশ্যসাজেকের হেলিপ্যাডের দৃশ্য
* কংলাকের পথের পার্শ্ববর্তী এলাকার দৃশ্যকংলাকের পথের পার্শ্ববর্তী এলাকার দৃশ্য
* কংলাকের পথের পার্শ্ববর্তী এলাকার দৃশ্যকংলাকের পথের পার্শ্ববর্তী এলাকার দৃশ্য
* সাজেক গমনের পথ হতে নদীর দৃশ্যসাজেক গমনের পথ হতে নদীর দৃশ্য
* সাজেকের হেলিপ্যাডের পার্শ্ববর্তী এলাকার দৃশ্যসাজেকের হেলিপ্যাডের পার্শ্ববর্তী এলাকার দৃশ্য
* রাতে সাজেকের দৃশ্যরাতে সাজেকের দৃশ্য
* সাজেক, রাঙামাটিসাজেক, রাঙামাটি

আরও দেখুন
---------

* কংলাক পাহাড়
* হাজাছড়া ঝর্ণা

তথ্যসূত্র
---------

1. ↑  মামুন, মুস্তাফিজ। "সাজেকের পাহাড় চূড়ায়"। *bangla.bdnews24.com*। ১৭ জুন ২০২২ তারিখে মূল থেকে আর্কাইভ করা। সংগ্রহের তারিখ ৩১ মে ২০২০।
2. ↑  "'রাঙ্গামাটির ছাদ' অপূর্ব সাজেক ভ্যালি"। *DW.COM*।
3. ↑  "মেঘের দেশ সাজেক ভ্যালি"। *দৈনিক সংগ্রাম*। ১৬ জুলাই ২০১৯। ২৭ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ৩১ মে ২০২০।
4. ↑  "সাজেক ভ্যালি, বাংলাদেশ জাতীয় তথ্য বাতায়ন"। ২৪ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০২১।

বহিঃসংযোগ
---------


উইকিভ্রমণে ***সাজেক উপত্যকা*** সম্পর্কিত ভ্রমণ নির্দেশিকা রয়েছে।

উইকিমিডিয়া কমন্সে **সাজেক উপত্যকা** সংক্রান্ত মিডিয়া রয়েছে।